laion/Wikipedia-Exotic huggingface dataset:
שפה (טופולוגיה)

שפה של קבוצה היא מושג טופולוגי שניתן לתאר אותו באופן אינטואיטיבי כקבוצה שמפרידה בין הפנים של הקבוצה ובין החוץ שלה. עבור צורות במישור, שפה של קבוצה היא קו המתאר (קונטור) החיצוני שלה. למשל: השפה של עיגול היא המעגל, השפה של כדור היא ספירה. השפה של קטע בישר הממשי היא קבוצת שתי נקודות הקצה שלו. באופן יותר מדויק, שפה היא קבוצת הנקודות של קבוצה שאפשר להתקרב אליהן כרצוננו הן מתוך הקבוצה והן מתוך המשלים שלה. תהי A {\displaystyle A} קבוצה במרחב טופולוגי X {\displaystyle X} אזי השפה שלה ∂ A {\displaystyle \partial A} (הסימון ∂ הוא d מסולסלת) מוגדרת להיות: ∂ A = Cl ( A ) ∖ Int ( A ) = A ¯ ∖ A ∘ {\displaystyle \partial A={\mbox{Cl}}(A)\setminus {\mbox{Int}}(A)={\overline {A}}\setminus A^{\circ }} במילים: השפה של קבוצה A {\displaystyle A} היא ההפרש בין הסגור של A {\displaystyle A} והפנים של A {\displaystyle A} . מהגדרה זו, ומתכונות הסגור והפנים נובע ש- ∂ A {\displaystyle \partial A} היא קבוצת הנקודות שבכל סביבה שלהן יש איבר של A {\displaystyle A} ואיבר של A c {\displaystyle A^{c}} . מהגדרה זו ברורה גם כי השפה של קבוצה זהה לשפה של המשלים שלה. כמו כן ∂ A = ( Int ( A ) ∪ Ext ( A ) ) c {\displaystyle \partial A=({\mbox{Int}}(A)\cup {\mbox{Ext}}(A))^{c}} , כאשר Ext ( A ) {\displaystyle {\mbox{Ext}}(A)} הוא החוץ של A {\displaystyle A} . מכאן גם ברור שהשפה היא תמיד קבוצה סגורה (שהרי הפנים והחוץ של A {\displaystyle A} קבוצות פתוחות, ולכן גם איחודן). ניתן לראות שגם ∂ A = A ¯ ∩ A c ¯ {\displaystyle \partial A={\overline {A}}\cap {\overline {A^{c}}}} (ומכאן גם רואים שהשפה היא תמיד קבוצה סגורה כחיתוך של קבוצות סגורות). הסימון של קבוצת השפה באמצעות סימון הנגזרת ∂ {\displaystyle \partial } קשור לכך ששפה מקיימת את הווריאציה הבאה של כלל לייבניץ: ∂ ( A × B ) = ( ∂ A × B ) ∪ ( A × ∂ B ) {\displaystyle \partial \left(A\times B\right)=\left(\partial A\times B\right)\cup \left(A\times \partial B\right)} . בישר הממשי עם הטופולוגיה הרגילה עליו: ∂ ( 0 , 1 ) = ∂ [ 0 , 1 ] = { 0 , 1 } {\displaystyle \partial (0,1)=\partial [0,1]=\left\{0,1\right\}} ∂ Z = Z {\displaystyle \partial \mathbb {Z} =\mathbb {Z} } כאשר Z {\displaystyle \mathbb {Z} } היא קבוצת השלמים ∂ Q = R {\displaystyle \partial \mathbb {Q} =\mathbb {R} } כאשר Q {\displaystyle \mathbb {Q} } היא קבוצת הרציונליים ו- R {\displaystyle \mathbb {R} } היא קבוצת הממשיים. ∂ ( Q ∩ [ 0 , 1 ] ) = [ 0 , 1 ] {\displaystyle \partial (\mathbb {Q} \cap [0,1])=\mathbb {[0,1]} } . ∂ R = ∅ {\displaystyle \partial \mathbb {R} =\emptyset } כאשר ∅ {\displaystyle \emptyset } היא הקבוצה הריקה. ∂ ∅ = ∅ {\displaystyle \partial \emptyset =\emptyset } . השפה תלויה בטופולוגיה, ולאותה קבוצה יהיו שפות שונות בטופולוגיות שונות. לדוגמה השפה של הקטע A = [ 0 , 1 ] {\displaystyle A=[0,1]} בישר הממשי היא הנקודות { 0 , 1 } {\displaystyle \{0,1\}} . לעומת זאת בטופולוגיה הטריוויאלית השפה היא כל הישר הממשי. הקבוצה הנגזרת סגור (טופולוגיה) מדיה וקבצים בנושא שפה בוויקישיתוף שפה, באתר MathWorld (באנגלית)
ישראל במשחקים הפאראלימפיים טורונטו (1976)

משלחת ישראל למשחקים הפאראלימפיים טורונטו (1976) כללה כ-59 ספורטאים שהתחרו בתשעה ענפי ספורט. האולימפיאדה נערכה בטורונטו שבקנדה. בראש המשלחת עמד ראש אגף השיקום של משרד הביטחון אריה פינק ואיתו שלמה לדור (יושב ראש ארגון נכי צה"ל), משה רשקס (מנהל מרכז הספורט לנכים) והמנהל המקצועי של המשלחת ראובן הלר. את המשלחת ליוו המאמנים עדנה מדליה ויצחק לוי (אתלטיקה), אברהם ברונר (הרמת משקולות), ברוך חגאי ואוטו פפרבאום (טניס שולחן), שמעון שלח (כדורסל גברים), דני שחר (כדורסל נשים), אליעזר קלינה (כדורעף), אבי פאנק (כדורשער), אפרים דביר (סיף), אלחנן טלמור (קליעה), מרגלית זוננפלד ואריה רובין (שחייה). קפטן משלחת הספורטאים היה צבי בן-צבי. פירוט השתתפות המשלחת הישראלית בתחרויות באתר הוועד הפאראלימפי הבינלאומי (באנגלית) 59 ספורטאים מופיעים בשמותיהם בהמשך דף זה, בהסתמך על אתר הוועד הפאראלימפי הבינלאומי, אך ייתכן והיו ספורטאים נוספים הכלולים בנבחרות הכדורסל והסיף, במשחי השליחים ובתחרויות טניס שולחן. הצלחה רבה לנציגי ישראל באולימפיאדת הנכים, דבר, 8 באוגוסט 1976 אברהם תשובה, הספורטאים הנכים יצאו לאולימפיאדה בטורונטו, מעריב, 1 באוגוסט 1976
תיכון סוויט ואלי

תיכון סוויט ואלי (באנגלית: Sweet Valley High) היא סדרת דרמה קומית אמריקאית אשר מבוססת על סדרת ספרים באותו שם מאת הסופרת פרנסין פסקל (אנ'). הסדרה מספרת על חייהן של אחיות תאומות, אליזבת וג'סיקה וויקפילד, אשר זהות במראן החיצוני אך שונות באופיין, הלומדות בתיכון בשם "סוויט וואלי". הסדרה שודרה במקור מה-5 בספטמבר 1994 עד ה-14 באוקטובר 1997, והופקה על ידי חיים סבן. לאחר שלוש עונות בהן שודרה הסדרה בסינדיקציה, היא הועברה במהלך העונה הרביעית לערוץ UPN, שם שודרה במשך עונה אחת בלבד בשל רייטינג נמוך. בישראל שודרה הסדרה בערוץ הילדים, ולאחר מכן בשידורים חוזרים בערוץ פוקס קידס/ג'טיקס עד 2009. עלילת הסדרה מתמקדת בחייהן של אליזבת וג'סיקה וייקפילד, שתי תאומות אשר לומדות בתיכון "סוויט וואלי" שבקליפורניה ובחבריהן. בעוד שאליזבת היא נערה ידידותית ובעלת אופי חם, אחותה התאומה ג'סיקה היא שחצנית, ערמומית, ותעשה הכל על מנת להשיג את מבוקשה. אליזבת "ליז" וויקפילד (סינת'יה דניאל) - אחותה התאומה של ג'סיקה, מבוגרת ממנה בארבע דקות. היא נחשבת לנדיבה, הנחמדה, והאהובה בין התאומות, היא גם נחשבת לבחורה הכי יפה בתיכון סוויט ואלי. מאוד מחוברת לחברותיה. כותבת בעיתון בית הספר וחלומה הוא להיות עיתונאית. ג'סיקה "ג'ס" וויקפילד (בריטני דניאל) - אחותה התאומה של אליזבת וצעירה ממנה בארבע דקות. נחשבת להפך של אליזבת, מכורה לאופנה, יחסית אנוכית ערמומית וסנובית. אניד רולינס (איימי דניאלס) - חברתה הטובה של אליזבת. ליילה פלואר (ברידג'ט פלאנרי בעונות 1-3 ושירלי אליוט בעונה 4) - חברתה הטובה של ג'סיקה, סנובית. טוד ווילקינס (ריאן ג'יימס ביטל בעונות 1-3 וג'ירמי גארט בעונה 4) - החבר/ידיד של אליזבת, לפעמים קשה לו לשמור איתה על יחסים טובים. וינסטון אגברט (מייקל פרל) - החנון של הכיתה ונחשב לאויבו המושבע של ברוס פטמן, מאוהב בג'סיקה וויקפילד. ברוס פטמן (ברוק ברנט בעונות 1-3 וכריסטופר ג'קסון בעונה 4) - נער עשיר ויפה אך אנוכי. תמיד שרוי בריב עם וינסטון, חובב טניס למרות שהוא שונא להפסיד. דיבאון וויטלאו (מנלי פופ) - נער יפה שאליזבת מחבבת. "תיכון סוויט ואלי", במסד הנתונים הקולנועיים IMDb (באנגלית) "תיכון סוויט ואלי", באתר Metacritic (באנגלית) "תיכון סוויט ואלי", במסד הנתונים הקולנועיים KinoPoisk (ברוסית)
מדבר אדומים

מדבר אדומים הוא אזור במדבר יהודה, צפונית-מזרחית לירושלים. על-פי מנשה הראל, מחוקרי האזור, מדבר יהודה מתחלק למספר מדבריות משנה כמו מדבר זיף, מעון ועוד. על פי דברי הימים מדבר אדומים נקרא "מדבר ירואל".[דרוש מקור] על פי מנשה הראל, התייחד מדבר אדומים בכך שלא היה מיושב מעולם, למעט בימי בית ראשון. היישובים היחידים בו נמצאו מתקופת מלכי יהודה בבקעת הורקניה. כיום מצויים בו ובגבולותיו מספר יישובים, בהם מעלה אדומים, מעלה מכמש, כפר אדומים, נווה ארז ועוד. הר מונטר מסעות מדבר יהודה וים המלח, עמוד 175 ואילך ספר דברי הימים ב', פרק כ', פסוק ט"ז ערך זה הוא קצרמר בנושא מדבריות. אתם מוזמנים לתרום לוויקיפדיה ולהרחיב אותו.
יושיוקי צורוטה

יושיוקי צורוטה (ביפנית: 鶴田 義行;‏ 1 באוקטובר 1903 - 24 ביולי 1986) היה שחיין יפני. אלוף אולימפי בעל שתי מדליות זהב משתי אולימפיאדות ושיאן עולם שהתמחה בסגנון חזה. צורוטה נולד בקאגושימה, יפן. הוא היה בן שני מתוך 9 אחים. באולימפיאדת אמסטרדם (1928) זכה צורוטה במדליית זהב במשחה ל-200 מטר חזה בשיא אולימפי חדש (שלישי במספר) בתוצאה של 2:48.8 דקות, לפני שיאן העולם, שהחמיץ את האולימפיאדה הקודמת שבה היה המועמד המוביל, השחיין הגרמני אריך רדמכר (2:50.6 דקות) והשחיין הפיליפיני טאופילו אילדפונסו (2:56.4 דקות). בשלב המוקדמות קבע צורוטה שיא אולימפי חדש (2:50.0 דקות) ובשלב חצי הגמר שיפר את השיא האולימפי פעם נוספת (2:49.2 דקות). המתחרה מאוסטריה קארל שאפר שסיים במקום השביעי ולכן לא השתתף בגמר, זכה במקום הרביעי אותה שנה באולימפיאדת החורף בהחלקה על הקרח. להכרה הוא זכה כשזכה בשתי מדליות זהב בהחלקה על הקרח במשחקי החורף של 1932 ו-1936. ביולי 1929 קבע צורוטה שיא עולם חדש ב-200 מטר חזה בתוצאה של 2:45.0 דקות בקיוטו, יפן. באולימפיאדת לוס אנג'לס (1932) הגן צורוטה על תוארו כשזכה במדליית זהב במשחה ל-200 מטר חזה, בתוצאה של 2:45.4 דקות, לפני בן ארצו ריזו קויק (2:46.6 דקות) וטאופילו אילדפונסו, שהגן על מדליית הארד שלו (2:47.1 דקות). בגמר שחו שלושה שחיינים מיפן, שני שחיינים מהפיליפינים ושחיין גרמני אחד. בשלב המוקדמות צורוטה וקויק קבעו שיא אולימפי חדש בתוצאה זהה של 2:46.2 דקות. בשלב חצי הגמר קויק היפני קבע שיא אולימפי חדש 2:44.9 דקות וניצח את צורוטה (2:45.4 דקות). שיאן העולם ליאונרד ספנס מגיאנה, שייצג בתחרויות בינלאומיות את ברמודה, לא השתתף במשחקים האולימפיים. לאחר המשחקים האולימפיים סיים צורוטה את לימודיו באוניברסיטת מייג'י. הופעתו המוצלחת של צורוטה, במשחקים האולימפיים והיותו השחיין המבוגר בנבחרת היפנית, הראתה את השליטה היפנית בשחייה בשנות ה-30 של המאה ה-20 עד למלחמת העולם השנייה. לאחר המלחמה החל צורוטה לאמן שחייה בהיים. לאחר מכן ניהל צורוטה את הליגה היפנית בשחייה. היה סגן נשיא של ליגת השחייה של היים ונשיא איגוד השחייה של מצויאמה. בשנת 1968 זכה צורוטה להכלל בהיכל התהילה הבינלאומי של השחייה. [1] התפתחות שיא העולם במשחה ל-200 מטר חזה מדיה וקבצים בנושא יושיוקי צורוטה בוויקישיתוף יושיוקי צורוטה, באתר olympedia.org טאופילו אילדפונסו מהפיליפינים, נלקח בשבי במלחמת העולם השנייה ומת ביוני 1942 במחנה אסירים יפני לאחר ששרד את צעדת המוות בבטאן הידועה לשימצה כאחד מפשעי המלחמה של היפנים
ג'ק קמפ

ג'ק פרנץ' קמפ (באנגלית: Jack French Kemp;‏ 13 ביולי 1935 - 2 במאי 2009) היה פוליטיקאי ושחקן פוטבול אמריקאי. כחבר המפלגה הרפובליקנית מניו יורק, כיהן כמזכיר השיכון והפיתוח העירוני של ארצות הברית בממשלו של הנשיא ג'ורג' הרברט ווקר בוש, בשנים 1989–1993. קמפ היה חבר בית הנבחרים של ארצות הברית במשך תשע תקופות כהונה, מ-1971 עד 1989. הוא היה מועמד המפלגה הרפובליקנית לסגן נשיא ארצות הברית בבחירות לנשיאות 1996, במהלכן הוא היה עמיתו למרוץ של הסנאטור בוב דול. קודם לכך, התמודד קמפ המועמדות הרפובליקנית לנשיאות במהלך הבחירות המקדימות שנערכו במפלגה לקראת הבחירות לנשיאות ארצות הברית 1988. קמפ נולד ב-13 ביולי 1935. הוא גדל והתחנך בלוס אנג'לס, והיה השלישי מבין ארבעת בניהם של פרנסס אליזבת (לבית פופ) ופול רוברט קמפ. פול הסב את עבודתו כשליח דואר על אופנוע לעבודה בחברת הובלות. פרנסס הייתה עובדת סוציאלית משכילה ומורה לספרדית. קמפ גדל באזור וילשייר היהודי שבמערב לוס אנג'לס, אך משפחתו מהמעמד הבינוני והמצומצם התפללה בכנסייה באורח קבע. קמפ הצעיר בחר להתעסק בספורט, אף שאמו ניסתה להרחיב אופקיו בשיעורי פסנתר ובטיולים להוליווד בול. קמפ למד בתיכון פיירפקס, שהיה ידוע אז בריכוזו הגבוה של תלמידים יהודים וילדי ידוענים. למעלה מ-95% מחבריו של קמפ היו יהודים, ולאחר מכן הפך לתומך של עניינים יהודיים. חבריו לכיתה כללו את המוזיקאי הרב אלפרט ואחרים. בשנותיו בתיכון עבד קמפ עם אחיו בחברת המשאיות של אביו במרכז העיר לוס אנג'לס. בזמנו הפנוי הוא היה נוהג לקרוא, והתמקד בספרי היסטוריה ופילוסופיה. לפני כניסתו לפוליטיקה האמריקאית, קמפ קוורטרבק מקצועי במשך 13 שנים. הוא שיחק לתקופה קצרה בליגת הפוטבול הלאומית (NFL) ובליגת הפוטבול הקנדית (CFL), אולם הפך לכוכב בליגת הפוטבול האמריקאית (AFL), ליגת פוטבול מקצוענית שהתאחדה עם ה-NFL ב-1970. הוא שימש כקפטן הן של סן דייגו צ'רג'רס והן של באפלו בילס וזכה בפרס השחקן המועיל ביותר של ליגת ה-AFL ב-1965 אחרי שהוביל את באפלו בילס לאליפות השנייה ברציפות. הוא שיחק ב-AFL במשך עשור קיומה, הופיע במשחק האולסטאר שלה שבע פעמים, שיחק במשחק האליפות חמש פעמים, והחזיק בשיאי פוטבול רבים. נוסף על כך, קמפ ייסד את אגודת שחקני ליגת הפוטבול האמריקאית, שם כיהן כנשיאה במשך חמש כהונות. במהלך החלק הראשון של קריירת הפוטבול שלו, שירת בכוחות המילואים של צבא ארצות הברית. כשמרן כלכלי, קמפ דגל בכלכלת צד-היצע ובשמירה על מיסים נמוכים במהלך הקריירה הפוליטית שלו. עמדותיו נפרשו לאורך הספקטרום החברתי, החל מהתנגדותו להפלה מלאכותית לתפיסותיו הליברטריאניות יותר, שצידדו ברפורמות בתחום ההגירה לארצות הברית. כחסיד אסכולת שיקגו וכלכלת צד-היצע, בלט קמפ בהשפעתו על סדר היום של ממשל רונלד רייגן ונחשב לאדריכל חוק ההתאוששות הכלכלית שהועבר בקונגרס של ארצות הברית ב-1981. לאחר חייו הפוליטיים נשאר קמפ פעיל ציבורי, והיה חבר בדירקטוריונים של תאגידים ומוסדות ללא כוונת רווח. הוא גם חיבר בשיתופי פעולה עם מחברים אחדים וערך מספר ספרים. הוא קידם פוטבול אמריקאי וסיפק מקור תמיכה בשחקני פוטבול שפרשו לגמלאות. לאחר מותו עוטר קמפ במדליית החירות הנשיאותית בידי הנשיא דאז ברק אובמה. מדיה וקבצים בנושא ג'ק קמפ בוויקישיתוף ג'ק קמפ, באתר המדריך הביוגרפי של הקונגרס של ארצות הברית (באנגלית) ג'ק קמפ, באתר "Find a Grave" (באנגלית) ג'ק קמפ, באתר אנציקלופדיה בריטניקה (באנגלית) Obama Gives Medal of Freedom to 16 Luminaries, באתר הניו יורק טיימס, 12 באוגוסט 2009
המלט (פירושונים)

האם התכוונתם ל... המלט – מחזה מאת ויליאם שייקספיר המלט (סרט, 1900) – סרט קצר של סצנה מתוך המחזה בכיכובה של שרה ברנאר המלט (סרט, 1907) – סרט אילם צרפתי בבימויו של ז'ורז' מלייס המלט (סרט, 1912) – סרט אילם בריטי, בכיכובו של צ'ארלס ריימונד בתפקיד הראשי המלט (סרט, 1913) – סרט אילם בריטי משנת 1913 המלט (סרט, 1921) – סרט אילם גרמני משנת 1921 המלט (סרט, 1948) – סרט קולנוע משנת 1948 - הנאמן למחזה, לפי הדיאלוגים המקוריים המלט (סרט, 1959) – טרט טלוויזיה אוסטרלי עם ויליאם ג'וב בתפקיד הראשי המלט (סרט, 1969) – סרט קולנוע משנת 1969 - המבוסס על המחזה המלט (סרט, 1990) – סרט קולנוע משנת 1990 בבימויו של פרנקו זפירלי ובכיכובו של מל גיבסון המלט (סרט, 1996) – סרט קולנוע משנת 1996 בבימויו של קנת בראנה המלט (סרט, 2000) – סרט קולנוע משנת 2000 - המתרחש בניו יורק בת זמננו, לפי הדיאלוגים מקוריים המלט (סרט, 2009) – סרט טלוויזיה של ה-BBC בכיכובו של דייוויד טננט בתפקיד הראשי
רומן חניכה

רומן חניכה (בגרמנית: Bildungsroman), נקרא בעברית לעיתים גם "רומן התחנכות", הוא סוגה ספרותית שהתפתחה בתקופת הנאורות בגרמניה. רומן החניכה עוסק בהיבטים הפסיכולוגיים, המוסריים והחברתיים של התבגרות הגיבור. המונח נטבע על ידי הפילולוג הגרמני יוהאן קרל סימון מורגנשטרן (Morgenstern) (אנ') בהתייחסותו לספרו של גתה "וילהלם מייסטר" (1796-1795), שנחשב לספר הראשון בסוגה זו. לרומן החניכה הקלאסי מיוחסים מספר מאפיינים, אם כי ייתכן שלא כולם יתקיימו בכל סיפור. הרומן מתאר את חיי הגיבור מילדותו ועד בגרותו. במהלך הרומן מגבש הגיבור זהות עצמאית מבחינה אישיותית, חברתית, מינית והשקפתית. במהלך הסיפור יעבור הגיבור חוויות מתחומים משמעותיים בחיים (מוות, זוגיות, פרנסה, חולי, זיכרון), ואופן ההתמודדות שלו יתרום לעיצוב דמותו. התהליך שעובר הגיבור כולל התבוננות פנימית ורפלקטיבית בינו לבין עצמו, ובמקביל בחינה של הסביבה החיצונית (המשפחה, החברה, העולם). תהליך ההתבגרות הוא ארוך, הדרגתי ולעיתים קשה. התהליך כרוך בהתנגשויות, חיכוכים וקונפליקטים בין מאפיינים שונים של הגיבור לבין הסדר החברתי הקיים. בין הדמויות הסובבות את הגיבור תהיה דמות "חונך" אחת או יותר, שיחסיה עם הגיבור ישפיעו עליו על דרך החיוב או על דרך השלילה. המסע הפנימי ילווה לעיתים גם ביציאה למסע פיזי ומעבר ממקום למקום, כאשר שינוי כלשהו (חוסר שביעות רצון, אסון, מאבק) מונע מהגיבור להמשיך לחיות בחיק משפחתו או סביבתו הקודמת. בסופו של דבר הגיבור מוצא את מקומו בחברה, מתוך קבלה חלקית או מלאה של ערכיה. החל מסביבות תחילת המאה ה-20 עברה סוגת רומן החניכה שינויים והתפתחויות. למשל, ברומני חניכה רבים תהליך הגדילה וההשתלבות בחברה אינו מגיע לידי השלמה. כך לדוגמה ב"בחורף" של יוסף חיים ברנר, "תוף הפח" של גינטר גראס, "דמיאן" של הרמן הסה, "מוטל בן פייסי החזן" של שלום עליכם או "ספר הדקדוק הפנימי" של דויד גרוסמן. תופעה זו בסוגת רומן החניכה מכונה "אנטי-בילדונגסרומן", ולעיתים נתפסת כהתפתחות בתוך מסגרת הסוגה, בהתאם לרוח הזמן. ז'אן-ז'אק רוסו, "אמיל, או על החינוך" (1762) גתה,"וילהלם מייסטר" (1796-1795) סטנדל, "האדום והשחור" (1830) שרלוט ברונטה, "ג'יין אייר" (1847) צ'ארלס דיקנס, "דייוויד קופרפילד" (1850) גוטפריד קלר, "היינריך הירוק" (1854) גוסטב פלובר, "החינוך הסנטימנטלי" (1869) רוברט לואיס סטיבנסון, "אי המטמון" (1882-1881) מארק טוויין, "הרפתקאותיו של האקלברי פין" (1885) ג'יימס ג'ויס, "דיוקן האמן כאיש צעיר" (1916) הרמן הסה, "סידהרתא" (1922) תומאס מאן, "הר הקסמים" (1924) ג'.ד. סלינג'ר, "התפסן בשדה השיפון" (1951) גינטר גראס, "תוף הפח" (1959) נל הרפר לי, "אל תיגע בזמיר" (1960) אמיל אז'אר, "כל החיים לפניו" (1975) דויד גרוסמן, "ספר הדקדוק הפנימי" (1991) יצחק בן-נר, "משחקים בחורף" (1988) רומן חניכה, באתר אנציקלופדיה בריטניקה (באנגלית) רומן חניכה, דף שער בספרייה הלאומית ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קמפ

האם התכוונתם ל... קעמפ – מחנה קיץ קאמפ – גישה אסתטית פוסטמודרניסטית, שלפיה ניתן לזהות יופי אירוני אנין בתופעות אופנתיות אשר לוקות בחוסר טעם קיצוני או בביטויים מובהקים של פרובינציאליות וכיעור קאמפ (נהר) (Kamp) – נהר בצפון אוסטריה, יובל של הדנובה קמפ דייוויד (Camp David) - מעון נופש של נשיא ארצות הברית הנמצא במדינת מרילנד אישים: אדריאנה קמפ – סוציולוגית ישראלית גארט קמפ – יזם יהודי קנדי ג'ק קמפ – פוליטיקאי אמריקני הלן פייג' קמפ (אנ') – שחקנית אמריקאית לינדזי קמפ – רקדן, שחקן, מורה, אומן פנטומימה וכוראוגרף בריטי שון קמפ – כדורסלן עבר אמריקאי Kemp Camp
1779

שנת 1779 היא השנה ה-79 במאה ה-18. זוהי שנה רגילה, שאורכה 365 ימים. 1 בינואר 1779 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 6 במרץ – אנטואן-אנרי ז'ומיני, גנרל והיסטוריון (נפטר ב-1869) 20 באוגוסט – ינס יאקוב ברצליוס, כימאי (נפטר ב-1848) 14 בפברואר – ג'יימס קוק, מגלה ארצות בריטי (נולד ב-1728) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1779 התחילה ביום כ"ד בטבת ה'תקל"ט (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"ג בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1779 לפי הלוח היוליאני Nothing. ילידי 1779‎ נפטרים ב-1779‎ מדיה וקבצים בנושא 1779 בוויקישיתוף
עדי פרג (כדורסלן)

עדי פרג (נולד ב-23 ביולי 1979) הוא כדורסלן עבר ומאמן כדורסל ישראלי. פרג שיחק בקבוצת הנוער של הפועל תל אביב, וב-1998 הועלה לקבוצת הבוגרים. בעונת 2000/2001 הוא עבר להפועל חולון מהליגה הלאומית, הפך לשחקן חמישייה שם, וירד עמה לליגה הארצית בסיום העונה שלאחר מכן. לאחר עונה אחת בליגה הארצית הצטרף פרג להפועל לב השרון, במדיה קלע בממוצע 9.6 נקודות למשחק. לאחר עונה אחת בלב השרון הוא הצטרף למכבי פתח תקווה, והוביל אותה להעפלה לליגת העל לאחר ניצחון על עפולה בגמר הפלייאוף, עם ממוצע של 17 נקודות למשחק. הוא היה שחקן חמישייה קבוע בפתח תקווה בעונתה הראשונה בליגת העל, בה קלע בממוצע 8.3 נקודות למשחק. פרג חזר לחולון לפני עונת 2005/2006, והצטיין עם ממוצע של 15.4 נקודות ב-18 דקות למשחק בליגה, ו-17.4 נקודות למשחק בפלייאוף. הוא אף קלע את שלשת הניצחון במשחק מול עפולה, שבזכותו העפילה חולון לליגת העל. חולון נותרה בליגה הלאומית למרות זאת, ופרג הוביל אותה פעם נוספת להעפלה לליגת העל לאחר ניצחון על הפועל באר שבע. הוא חתם במכבי חיפה לקראת עונת 2007/2008, והוביל גם אותה לליגת העל עם ממוצע של 14.7 נקודות למשחק. בעונה שלאחר מכן שיחק בהפועל עפולה, והוביל גם אותה לעלייה לליגת העל ולרבע גמר גביע המדינה. בתחילת עונת 2009-2010 חזר פרג לקדנציה שלישית בהפועל חולון. ועזב לאחר המחזור ה-9 למכבי אשדוד, שבסיום העונה העפילה לליגת העל לאחר אישור מנהלת הליגה. בתחילת עונת 2010/11 חתם בקבוצת עירוני נהריה לעונה אחת. בעונת 2011/12 הצטרף פרג לקבוצת הפועל אילת מהליגה הארצית. לאחר שבסיום עונת 2011/12 הוחלט בהנהלת אילת לעלות לליגת העל, כל הסגל הוחלף ופרג חזר למרכז הארץ. לאחר המחזור ה-9 בעונת 2012/13, הצטרף פרג לקבוצת אליצור רמלה מהליגה הלאומית. לאחר שנפצע באימוני רמלה ולא הספיק לשחק בה אפילו משחק אחד, חתם פרג לקראת סיום עונת 2012–2013 באליצור רמת גן מהליגה הארצית. במהלך עונת 2013–2014 חתם פרג במכבי חדרה. פרג, תושב פתח תקווה, עובד כמאמן כושר, נשוי לעמית ואב לבן. דף השחקן באתר יורובאסקט
בבאטי

בָּבָּאטִי (בסוואהילי: Babati) היא עיר בנפת בבאטי שבמחוז מניארה בטנזניה. בבאטי ממוקמת 172 קילומטרים דרומית לארושה. העיר משמשת כבירה המינהלית של נפת בבאטי ושל מחוז מניארה. העיר ממוקמת בקצה הפארק הלאומי טרנג'ירה (אנ') ובבסיס אגם בבאטי (אנ'), מתחת להר קווארה (אנ') שגובהו 2145 מטר. בבאטי נוסדה ככפר קטן והתפתחה לעיר, לאחר שמחוז בבאטי נוסד בשנת 1985. לפי האמונה המקומית, שמה של העיר ניתן לה בטעות. לפי תושבי המקום, ילד מקומי נשאל בידי אדם זר מהו שם המקום. הילד לא הבין את השאלה, הצביע על אביו ואמר "Baba ti", כלומר - זהו אבי, וכך נקבע שם המקום. בבטי - עיר עם היסטוריה מסקרנת ערך זה הוא קצרמר בנושא גאוגרפיה של טנזניה ובנושא יישובים באפריקה. אתם מוזמנים לתרום לוויקיפדיה ולהרחיב אותו.
מאסג'י קיוקאווה

יפן זהו שם יפני; שם המשפחה הוא קיוקאווה. מאסג'י קיוקאווה (ביפנית: 清川 正二;‏ 11 בפברואר 1913 - 13 באפריל 1999) היה שחיין יפני. אלוף אולימפי בעל שתי מדליות. קבע שיא עולם ב-400 מטר גב משחה שלא קיים באולימפיאדה. התמחה בסגנון הגב. קיוקאווה נולד בהייצ'י, יפן. באולימפיאדת לוס אנג'לס (1932) זכה קיוקאווה במדליית זהב, ב-100 מטר גב בתוצאה של 1:08.6 דקות, לפני חבריו לנבחרת טושיו אירי (1:09.8 דקות) וקנטרו קאווצו (1:10.0 דקות). בגמר שחו שלושה שחיינים מיפן, שני שחיינים מארצות הברית ושחיין מגרמניה. באולימפיאדת ברלין (1936) לא הצליח קיוקאווה להגן על תוארו וזכה במדליית ארד, ב-100 מטר גב בתוצאה של 1:08.4 דקות, אחרי השחיינים מארצות הברית, אדולף קיפר שקבע שיא אולימפי שלישי במשחה זה (1:05.9 דקות) ואל ואנד ווג (1:07.7 דקות). בגמר שחו שלושה שחיינים מארצות הברית, שני שחיינים מיפן ושחיין מאוסטרליה. בשלב המוקדמות שחה קיוקאווה תוצאה של 1:07.2 דקות, אך סיים שני אחרי קיפר (1:06.9 דקות). קיפר שיפר פעם נוספת את השיא האולימפי בשלב חצי הגמר (1:06.8 דקות). הופעתו המוצלחת במשחקים האולימפיים של לוס אנג'לס וברלין וכן של חבריו לנבחרת השחייה, הראתה את השליטה היפנית בשחייה בשנות ה-30 של המאה ה-20 עד למלחמת העולם השנייה. הוא סיים את לימודיו בקולג' למסחר של טוקיו (נקרא כעת אוניברסיטת היטוצובאשי). בשנת 1976 כיהן קיוקאווה כמנכ"ל חברת קנמצו. בשנת 1979 כיהן קיוקאווה כסגן נשיא הוועד האולימפי הבינלאומי. בשנת 1978 זכה קיוקאווה להכלל בהיכל התהילה הבינלאומי של השחייה. [1] מדיה וקבצים בנושא מאסג'י קיוקאווה בוויקישיתוף מאסג'י קיוקאווה, באתר olympedia.org
1780

שנת 1780 היא השנה ה-80 במאה ה-18. זוהי שנה מעוברת, שאורכה 366 ימים. 1 בינואר 1780 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 16 באוגוסט – מלחמת העצמאות האמריקאית: קרב קמדן – תבוסת הבריטים לאמריקנים ליד קמדן, קרוליינה הדרומית 22 באוגוסט – ספינתו של ג'יימס קוק, "רזולושן", שבה לאנגליה (קוק עצמו נהרג בהוואי במהלך ההפלגה) 10 באוקטובר – מתחיל "ההוריקן הגדול של 1780" 20 במרץ – תומאס מטקלף, סנאטור מקנטקי ומושלה (נפטר ב-1855) 4 באפריל – אדוארד היקס, צייר אמריקאי (נפטר ב-1849) 1 במאי – ג'ון מקינלי, פוליטיקאי ושופט בית המשפט העליון של ארצות הברית (נפטר ב-1852) 1 ביוני – קרל פון קלאוזביץ, גנרל והוגה צבאי (נפטר ב-1831) 29 באוגוסט – ז'אן-אוגוסט-דומיניק אנגר, צייר צרפתי (נפטר ב-1867) 29 באוגוסט – ריצ'רד ראש, התובע הכללי ומזכיר האוצר של ארצות הברית (נפטר ב-1859) 17 באוקטובר – ריצ'רד ג'ונסון, סגן נשיא ארצות הברית התשיעי (נפטר ב-1850) 22 באוקטובר – ג'ון פורסית', מדינאי אמריקני (נפטר ב-1841) 12 בנובמבר – פיט רטיף, מנהיג בורי דרום אפריקאי, ממובילי הטרק הגדול ב-1837 (נרצח ב-1838) 14 בפברואר – ויליאם בלקסטון, משפטן אנגלי (נולד ב-1723) 4 ביולי – קרל אלכסנדר, נסיך לורן, נסיך וגנרל-פלדמרשל אוסטרי ששימש כמפקד הצבאות האוסטריים בתחילת מלחמת שבע השנים וכמושל ארצות השפלה האוסטריות (נולד ב-1712) 2 באוקטובר – ג'ון אנדרה, קצין בריטי שהוצא להורג בידי הצבא הקונטיננטלי, בשל היותו מרגל למען בריטניה (נולד ב-1750) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1780 התחילה ביום ה' בשבט ה'תק"ם (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"ג בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1780 לפי הלוח היוליאני Nothing. ילידי 1780‎ נפטרים ב-1780‎ מדיה וקבצים בנושא 1780 בוויקישיתוף